Още за Четирите Споразумения, Дон Мигел Руис
Още за Четирите Споразумения, Дон Мигел Руис
--------------------------------------------


„[Четирите споразумения](https://poznanie.net/bookstore/chetirite-sporazumenia-don-migel-ruiz/)“ разказва за прост, но могъщ код на поведение за да постигнете лична свобода и истинско щастие. Настоящата книга ни отвежда още по-нататък в пътуването към съзнаването и мъдростта на истинската ни същност. Тя е задължително четиво не само за онези, които са харесали първата книга на Дон Мигел, но и за всеки, който е готов да остави страданието зад гърба си и да овладее изкуството да живее в естественото си състояние: щастието.

**В тази книга ще откриете:**

• как да сложите край на опитомяването, направило ви роби на страха;
• кои са ключовете към възвръщането на свободната ви воля и мощта на словото ви;
• практически идеи, за да станете господари на собствения си живот;
• разговор с Дон Мигел за живота, в съответствие с принципите на Четирите Споразумения;
• истории за успеха на хора, прилагали Четирите Споразумения.

> *„Четирите Споразумения“ са инструмент за себепреобразяване – престанете да съдите главно себе си и започнете да живеете по друг начин.“*


Из Въведението



**Дон Мигел Руис**
------------------


Роден в семейство на лечители и е отгледан в провинциално Мексико от майка курандела (лечителка) и дядо нагуал (шаман). Близките очаквали от него да прегърне многовековното наследство на лечители и учители и да продължи езотеричната толтекска традиция. Вместо това, привлечен от съвременния живот, Мигел решава да учи медицина и да стане хирург. Но един инцидент, едва не довел до смъртта му, променя живота му завинаги. Късно една вечер в началото на седемдесетте години той внезапно се събудил, след като заспал на волана. В същия миг колата се блъснала в бетонна стена. Дон Мигел си спомня, че не бил във физическото си тяло, докато спасявал двамата си приятели. Шокиран от преживяното, той се заема със задълбочено самоизследване. Посвещава се на усъвършенстването на древната мъдрост на предците си, учи се от майка си и чиракува при могъщ шаман в Мексиканската пустиня. Дядо му , вече покойник, продължава да го учи в сънищата му. Съгласно традицията на толтеките нагуалът напътства индивида към лична свобода. Дон Мигел Руис е нагуал от рода на Рицаря на Орела, решил да сподели с нас мъдростта на древните толтекски учения.

**Автор е на бестселърите "[Четирите споразумения](https://poznanie.net/bookstore/chetirite-sporazumenia-don-migel-ruiz/)" и "Умението да обичаш ".**